Naukowe badania

Naukowe badania (inakszyj naukowe podszukowania) - naukowo działalność kludzono ôd badocza abo skupiny badoczōw dlo ôsiōngniyńcio postympu we wiydzy naukowyj.

Naukowe podszukowania kludzi sie za pōmocōm takich czynności jak: ôbserwacyjo, mierzyniy, ekszperimenty, badaniy zdrzōdeł historycznych, tyoretyczne rozwożania (koncypowaniy indukcyjne a dedukcyjne, stowianiy hipotez), weryfikacyjo i falsyfikacyjo postawiōnych hipotez, dowodzynie twiyrdzyń a budowaniy naukowych teoryji.

 Naukowe badania we polskim prawie 
W artiklu sztwortym polskigo gezecu Prawo o szkolnictwie wyższym i nauce zapisano ôstała legalno definicyjo naukowych badań. Podug nij sōm nimi take działania jak:

 grōntne podszukowania (pol. badania podstawowe, niem. Grundlagenforschung) - sōm to prace ympiryczne abo tyoretyczne, co majōm przede wszyjskim na cylu zdobywanie nowyj wiedze ô grōntlagach zjawisk i ôbserwowanych faktōw bez dowania pozoru na jejich bezpostrzedniy kōmercyjne zastosowaniy.
 cwekowe podszukowania (pol. badania stosowane, niem. Zweckforschung) – sōm to prace, kerych cylym je zdobycie tak nowyj wiydzy jak tyż umiejyntności, kere kōncyntrujōm sie na tworzyniu nowych produktōw, procesōw, usug abo wkludzaniu do nich znaczōncych ulepszyńArt. 4 gezecu ze dnia 20 lipnia 2018 roku - Prawo o szkolnictwie wyższym i nauce (Dz. U. 2018 poz. 1668).

 Efekty naukowych badań 
Jednym ze wożniyjszych efektōw naukowego badanio je publikowaniy sebranych danych i rozwożań. Zaôbycz badocze prezyntujōm swoje ôdkrycia, na naukowych kōnferyncyjach i we artiklach naukowych we recynzowanych fachowych cajtōngach abo we formie mōnografijōw, alzo ôsobnyj ksiōnżki.